《咏宗良兄斋头佛手柑》
明代·朱多炡

春雨空花散，秋霜硕果低。牵枝出纤素，隔叶卷柔荑。

指竖禅师悟，拳开法嗣迷。疑将洒甘露，似欲揽伽梨。

色现黄金界，香分肉麝脐。愿从灵运后，接引證菩提。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。